34. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΟΙΚΟΝΟΜΙΚΩΝ Αριθ. 29836 της 4/11 Νοεμ. 1976 (ΦΕΚ Β΄ 1369) Περί προωθήσεως και ορισμού θέσεων των Κλάδων ΜΕ και ΣΕ του Ελεγκτικού Συνεδρίου. ΄Εχοντες υπ’ όψει: 1.Τα άρθρα 29 και 30 του Ν. 434/1976, περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ. 2.Το άρθρον 43 του Ν. 22/1975 περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ., εν συνδυασμώ προς τα άρθρα 1 και 2 του Ν. 4464 του 1965, περί τροποποιήσεως διατάξεών τινων του Υπαλληλικού Κώδικος κλπ. 3.Το άρθρον 72 του Β.Δ. 869/1960, «περί τροποποιήσεως διατάξεων του από 29/31 Δεκεμβρίου 1954 Δ/τος «περί κωδικοποιήσεως των περί Ελεγκτικού Συνεδρίου ισχυουσών διατάξεων και αναμορφώσεως αυτού». 4.Τα άρθρα 12, 13, 14 και 15 του Β.Δ. 545/1962, περί εφαρμογής του άρθρου 1 του Ν.Δ. 4193/1961 «περί τακτοποιήσεως εκτάκτου προσωπικού των Δημοσίων Υπηρεσιών και τροποποιήσεως και συμπληρώσεως του Υπαλληλικού Κώδικος» επί των Υπηρεσιών Γεν. Δ/νσεως Φορολογίας του Υπουργείου Οικονομικών, Ελεγκτικού Συνεδρίου κλπ. 5.Το άρθρον 11 του Ν. 4448/1964, περί τροποποιήσεως και συμπληρώσεως της κειμένης Συνταξιοδοτικής Νομοθεσίας. 6.Το άρθρον 12 του Δ.Ν. 4605/1966, περί αυξήσεως των Συντάξεων του Δημοσίου κλπ. 7.Το άρθρον 11 του Α.Ν. 599/1968, περί της διαδικασίας κανονισμού των συντάξεων του Δημοσίου. 8.Το άρθρον μόνον του Π..Δ. 59/1973, περί συστάσεως παρά των Ελεγκτικώ Συνεδρίω οργανικών θέσεων Παρέδρων και Διοικητικού Προσωπικού. 9.Την υπ’ αριθ. 253904 από 22 Οκτωβρίου 1965 απόφασιν του Υπουργού των Οικονομικών (Φ.Ε.Κ. 718/Β/30/10.1965), περί προαγωγής θέσεων Β΄ και Γ΄ Κατηγορίας του Υπουργείου Οικονομικών. 10.Την υπ’ αριθ. 19818 από 12.6.1971 κοινήν απόφασιν των Υπουργών Προεδρίας Κυβερνήσεως και Οικονομικών (Φ.Ε.Κ 448/Β/15.6.1971), περί συστάσεως Κοινού Κλάδου Διοικητικού, Β΄ Κατηγορίας του Ελεγκτικού Συνεδρίου, κατ’ εφαρμογήν του άρθρου 21 του Ν.Δ. 751/70, και 11.Την υπ’ αριθ. 11657 από 25 Ιουνίου 1975 ομοίαν (Φ.Ε.Κ. 707/Β/2.7.1975), περί προωθήσεως και ορισμού θέσεων Β΄ και Γ΄ Κατηγοριών του Ελεγκτικού Συνεδρίου, αποφασίζομεν: Ορίζομεν τας θέσεις των Κλάδων ΜΕ και ΣΕ του Ελεγκτικού Συνεδρίου ως ακολούθως: Ι.ΚΛΑΔΟΣ ΜΕ1-ΔΙΟΙΚΗΤΙΚΟΣ 1.Εν τω Κλάδω τούτω προωθούνται έξ (6) θέσεις επί βαθμώ 5ω ή 4ω, επί αντιστοίχω μειώσει των ήδη υφισταμένων θέσεων επί βαθμοίς 10ω έως 6ω. 2.Κατόπιν της ανωτέρω μεταβολής η οργανική σύνθεσις του Κλάδου τούτου ορίζεται ως κάτωθι: Eπί βαθμώ 5ω ή 4ω     θέσεις          33 Επί βαθμοίς 10ω-6ω    θέσεις       188 ΙΙ.ΚΛΑΔΟΣ ΣΕ Α. ΚΛΑΔΟΣ ΣΕ1 (Βοηθοί Ταξινόμων) 1.Εν τω Κλάδω τούτω προωθούνται τέσσαρες (4) θέσεις επί βαθμώ 7ω, επί αντιστοίχω μειώσει των ήδη υφισταμένων θέσεων επί βαθμοίς 12ω έως 8ω. 2.Κατόπιν της ανωτέρω μεταβολής η οργανική σύνθεσις του Κλάδου τούτου ορίζεται ως κάτωθι: Eπί βαθμώ 7ω                  θέσεις           6 Επί βαθμοίς 12ω έως 8ω  θέσεις         33 Β. ΚΛΑΔΟΣ ΣΕ2 (Ομάς Κλητήρων και Νυκτοφυλάκων) 1.Εν τω Κλάδω τούτω προωθούνται τρεις (3) θέσεις επί βαθμώ 7ω επί αντιστοίχω μειώσει των ήδη υφισταμένων θέσεων επί βαθμοίς 12ω έως 8ω του Κλάδου ΣΕ2α-Κλητήρων. 2.Κατόπιν της ανωτέρω μεταβολής η οργανική σύνθεσις των Κλάδων ΣΕ2, ΣΕ2α,-Κλητήρων και ΣΕ2β-Νυκτοφυλάκων ορίζεται ως κάτωθι: α)ΚΛΑΔΟΣ ΣΕ2 (ΟΜΑΣ ΚΛΗΤΗΡΩΝ ΚΑΙ  ΝΥΚΤΟΦΥΛΑΚΩΝ) Επί βαθμώ 7ω θέσεις 5 β)ΚΛΑΔΟΣ ΣΕ2α-ΚΛΗΤΗΡΩΝ Επί βαθμοίς 12ω έως 8ω θέσεις 25 γ)ΚΛΑΔΟΣ ΣΕ2β-ΝΥΚΤΟΦΥΛΑΚΩΝ Επί βαθμοίς 12ω έως 8ω θέσις 1 